**Noteikumu projekta**

**„Grozījums Ministru kabineta 2016.gada 15.jūlija noteikumos Nr.483 „Darbības programmas “Izaugsme un nodarbinātība” 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Izglītības un zinātnes ministrijas un Latvijas Darba devēju konfederācijas iniciatīvas, pamatojoties uz Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 15.jūlija noteikumi Nr.483 „Darbības programmas “Izaugsme un nodarbinātība” 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi”” (turpmāk – noteikumi Nr.483) nosaka kārtību, kādā tiks īstenots 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” (turpmāk – 8.5.1.SAM) projekts.Ministru kabineta 2016.gada 15.jūlija noteikumi Nr.484 “Kārtība, kādā organizē un īsteno darba vidē balstītās mācības” (turpmāk – noteikumi Nr.484) nosaka kārtību, kādā organizē un īsteno darba vidē balstītās (turpmāk – DVB) mācības. Noteikumu Nr.484 4.punktā ir noteiktas sekojošās izglītības iestādes un izglītības programmas uz kurām nav attiecināma šajos noteikumos noteiktā DVB mācību organizēšanas un īstenošanas kārtība: 1) Iekšlietu ministrijas sistēmas izglītības iestādēs; 2) Ugunsdrošības un civilās aizsardzības koledžas profesionālās izglītības programmas, kuras īsteno saskaņā ar komersanta pasūtījumu; 3) Aizsardzības ministrijas padotībā esošām valsts profesionālās izglītības iestādes un nacionālo bruņoto spēku vienības;4)izglītības programmas veselības aprūpes jomā.Turpretī noteikumu Nr.483 5.punkts paredz, ka noteikumi Nr.483 nav attiecināmi uz Iekšlietu ministrijas un Aizsardzības ministrijas padotībā esošajām valsts profesionālās izglītības iestādēm un uz Ugunsdrošības un civilās aizsardzības koledžas profesionālās izglītības programmām, kuras īsteno pēc uzņēmuma pasūtījuma, kā arī uz izglītības programmām, kurās iegūstamā profesionālā kvalifikācija atbilst reglamentētajai profesijai atbilstoši normatīvajam regulējumam, kas nosaka reglamentēto profesiju un profesionālās kvalifikācijas atzīšanu.Atbilstoši Veselības ministrijas norādījumiem, veselības aprūpes jomā reglamentētajās profesijās speciālā normatīvā regulējuma dēļ ir ierobežotas iespējas īstenot DVB mācības. DVB mācības prasa pietiekami elastīgu pieeju, kas nav savienojams ar minētajā jomā pastāvošiem ierobežojumiem speciālā normatīvā regulējuma ietvaros.Tomēr ņemot vērā MK noteikumu Nr.483 5.punktā noteiktos ierobežojumus, ir radusies situācija, ka no dalības 8.5.1.SAM projektā ir izslēgtas tādas jomas kā veterinārmedicīna un ciltsdarbs, transports un pārējās reglamentētās jomas, kurās prasības reglamentējošās profesijas veikšanai apliecina diploms par vidējo profesionālo izglītību un atbilstoša kvalifikācija vai profesionālās kvalifikācijas apliecība, kas apliecina atbilstošas profesionālās kvalifikācijas apguvi. Noteikumu projekts „Grozījums Ministru kabineta 2016.gada 15.jūlija noteikumos Nr.483 „Darbības programmas “Izaugsme un nodarbinātība” 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi”” (turpmāk – noteikumu projekts) izstrādāts ar mērķi nodrošināt savstarpējo normatīvo aktu atbilstību, paredzot ierobežojumus tikai reglamentētajām profesijām veselības aprūpes jomā. |
| 3. | Projekta izstrādē iesaistītās institūcijas | Izglītības un zinātnes ministrija, Latvijas Darba devēju konfederācija.Sabiedrība līdzdarboties noteikumu projekta izstrādē tika aicināta, ievietojot informāciju par noteikumu projekta izstrādi tīmekļa vietnē www.izm.gov.lv. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, kuras īsteno profesionālās vidējās izglītības programmas un arodizglītības programmas, Latvijas Darba devēju konfederācija. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādātais noteikumu projekts ir ievietots tīmekļa vietnē www.izm.gov.lv (sadaļā Normatīvie akti / Normatīvo aktu projekti). |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tika nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: pasts@izm.gov.lv vai sniedzot viedokli klātienē. |
| 3. | Sabiedrības līdzdalības rezultāti | Līdz šim saņemtie ierosinājumi ir ņemti vērā, izstrādājot noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Latvijas Darba devēju konfederācija, pašvaldības, profesionālās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav. |

Anotācijas III, IV,V – noteikumu projekts šīs jomas neskar.

Izglītības un zinātnes ministrs K. Šadurskis

Vīza:

Valsts sekretāre L.Lejiņa

16.08.2016 14:20

762

N.Grīnbergs

nauris.grinbergs@izm.gov.